Zoeloe-koning sê hy kan land regeerKoning Goodwill Zwelinthini. Foto: DoC IOL berig Zwelithini het gesê God het hom die mag gegee om mense te lei. Die koning het die opmerking gemaak in Ngwavuma, in die noorde van KwaZulu-Natal, tydens die jaarlikse tradisionele rietdansseremonie wat oor twee dae gehou word. Zwelithini het onder meer verwys na die dood van twee mense, wat tydens beweerde politieke geweld by Inchanga doodgemaak is. Nontsikelelo Blose en Xolani Ngcobo het in Augustus tydens die geweld in die gebied gesterf. Die koning het ook gesê die ANC se verlies van die Tshwane, Johannesburg en Nelson Mandelabaai-metro’s, na afloop van die munisipale verkiesing, is die gevolg omdat die ANC nie na sy raad geluister het nie. Volgens The Telegraph het Zwelithini gesê onder Zuma se leierskap is die “land daarmee heen.” Hy het groot gewag gemaak daarvan dat Pretoria en Johannesburg nou “deur wittes” regeer word en die blaam daarvoor voor Zuma se deur gelê.